b'\n_START_ARTICLE_\nLovski dvorec na Cankovi\n_START_PARAGRAPH_\nSedanji stavbni kompleks na Cankovi \xc5\xa1t. 23 (Slovenija), se bi naj po ustnih virih gradil pet desetletij in je bil prvotno lovski dvorec gospo\xc5\xa1\xc4\x8dine z gradu Grad.\n_START_SECTION_\nObdobje do 1787\n_START_PARAGRAPH_\nStavba naj bi stala \xc5\xa1e preden je bila zgrajena cerkev sv. Jo\xc5\xbeefa, torej pred letom 1737. Kar pomeni, da je bil tedanji lovski dvorec najbr\xc5\xbe v lasti grofov Nadasdy._NEWLINE_Obstoj objekta (ki se je o\xc4\x8ditno tekom stoletij dograjeval) je tako razviden na karti Slovenija na voja\xc5\xa1kem zemljevidu 1763 - 1787 za naselje Cankova, takrat znano kot: Hidegk\xc3\xbat (mad\xc5\xbearsko), Kaltenbrun (nem\xc5\xa1ko) in Szankowcze (slovensko).\n_START_SECTION_\nObdobje od 1787 do 1863\n_START_PARAGRAPH_\nZ letom 1848 po istih ustnih virih naj bi tedanji lastniki gradu na Gori\xc4\x8dkem, takrat so to bili Szechenyi, hodili na svojo posest na Cankovo._NEWLINE_Tudi iz leta 1859 datira kopija iz zemlji\xc5\xa1ko-knji\xc5\xbene mape, iz katere je razviden obstoj in obseg posesti z nepremi\xc4\x8dninami. Tudi prikaz obstoja objekta na Topografskem zemljevidu Cankove 1859, ponuja zaklju\xc4\x8dek, da se je stavbni kompleks od leta 1787 do 1859 dogradil z objektom, ki po arhitekturi spominja na velik zidan kozolec._NEWLINE_V tem obdobju je dvorec s\xc4\x8dasoma spreminjal svojo namembnost in postal grofovska gostilna, ki se je dajala v zakup. Kot zadnji zakupnik plemi\xc5\xa1ke gostilne se omenja Ferdinand Vogler. Iz tega obdobja obstaja fotografija, na kateri je zraven gostinske dejavnosti, vidna \xc5\xa1e uporaba objekta za drugo gospodarsko dejavnost. Grb ogrske monarhije na levem krilu dvorca pa ponuja zaklju\xc4\x8dek, da so se prostori v prvem nadstropju uporabljali tudi za upravne namene takratne "Mad\xc5\xbearske krone".\n_START_SECTION_\nObdobje od 1863 do 2005\n_START_PARAGRAPH_\nStavbni kompleks je pre\xc5\xa1el v lastnino dru\xc5\xbeine Vogler na Cankovi leta 1863 in je predmet revitalizacije pod okrijem Alojza Vidovi\xc4\x8da in dru\xc5\xbeine Obal od leta 2000 naprej._NEWLINE_Sedaj je za\xc5\xa1\xc4\x8diten kot nepremi\xc4\x8dna kulturna dedi\xc5\xa1\xc4\x8dina Republike Slovenije: Cankova - Gostilna Vogler (http://rkd.situla.org/) ._NEWLINE_Sedanje stanje stavbnega kompleksa ponuja zaklju\xc4\x8dek, da so se v obdobju do 1941 dodatno zgradili \xc5\xa1e trije objekti, ki funkcionalno predstavljajo: mogo\xc4\x8dno \xc5\xbeitnico, "gumlo", kozolec in (ob)zid (je), ki lo\xc4\x8di notranje dvori\xc5\xa1\xc4\x8de od ceste z dvema portalnima stebroma za velika lesena vrata in vhodom za majhna \xc5\xbeelezna vrata.'